Die afdeling lyk goed Oesjaar, 'n baie netjiese struktuur is geskep wat maklik is om te navigeer. Later mag ek miskien kyk na die titels se koppeltekens en hoofletters. Sal 'n rukkie uitstedig wees en nie kan aandag gee daaraan nie. Een ander punt wat ek opgemerk het: as 'n spesie baie uniek is soos bv. 'n Walvishaai, dan glo ek dat al die hoëre taksons waarskynlik onder een artikel behoort te val. So moet Rhincodontidae waarskynlik nie 'n aparte artikel wees nie, maar waarskynlik net 'n aanstuur na Walvishaai, want die enigste lid van daardie familie is steeds net die Walvishaai. JMK (kontak) 18:40, 18 Januarie 2012 (UTC)
Ek het ook oor die enkel spesie artikels gedink maar verkies dit so. My vrou, 'n onderwysers (eintlik opvoeder) het my aangeraai om dit so te doen en 'n lang opvoedkundige relaas gegee waarom! Onthou asb dat die taksomering vir visse verander letterlik daagliks soos DNS toetsing gedoen en nuwe spesies ontdek word. Daar word ongeveer 250 nuwe spesies jaarliks ontdek. Oesjaar (kontak) 18:51, 18 Januarie 2012 (UTC)
Dan is dit reg so, het nie 'n beginselprobleem daarmee nie. JMK (kontak) 18:53, 18 Januarie 2012 (UTC)
Hou by spesie. My persoonlike doelwit is om die kinders onder andere korrekte Afrikaans te leer (en jy help met die taalgebruik) maar ook nuwe woorde en tegnieke. Hou by spesie, dit gee die artikels 'n wetenskaplike gevoel en agtergond. Weereens - my vrou en 'n onderwyseres - se bydrae. Oesjaar
Ek het baie min inligting oor varswater visse maar sal 'n bietjie steel by ons Engelse vriende - net om die artikel te begin. Oesjaar
Iets wat my lankal pla, in Chili het die outeur Gebiedes gebruik wat ek dink Streke moet wees. Kan jy kyk asb? Oesjaar
Ek probeer eers net die SA kusvisse klaarmaak - moet nog 17 families doen! Dan sal ek 'n boek soek oor die varswatervisse. Ek vertaal nie die visse nie - gebruik net nuutste SA bronne. Oesjaar
Rooivlerkie is reg - het dit ook raakgeloop in 'n Wes-Kaapse bewaringsdokument. Nou weet ons! Ek het Fishbase laat weet dat hulle naam foutief is. Oesjaar
Dankie vir die laat weet van George Thom. Ek wag nog op 'n deel van die Biografiese Woordeboek wat ek op Bidorbuy bestel het. Hopelik is hy daarin, dan sal ek die artikel 'n bietjie uitbrei. Ek weet ongelukkig nie veel van die Hervormde Kerk nie; my belangstelling is meestal die NG Kerk en dis so 'n reuseveld, dat ek seker nog jare daarop kan arbeid sonder om meer as die bolaag te dek. Morne (kontak) 15:00, 28 Maart 2012 (UTC)
Ek toer tans deur die Oos-Kaap om foto's van kerke vir my NG gemeente-artikels te neem, maar sodra ek oor 'n week of twee tuis is, sal ek aandag aan hom gee. Wynand Louw se kleinseun werk saam met my, so hopelik sal hy my kan help. Morne (kontak) 19:06, 14 Junie 2012
Hallo JMK, het jy dalk tyd vir 'n proeflees van die artikel oor Meksiko? Ek wou dit graag vir ons voorblad nomineer. Groete. -- JCIV (Besprekings | Bydraes) 13:40, 30 April 2015 (UTC)
Die WAT sê gensbok. Wat vir my baie snaaks is... Ons sê regtig m ([ɣɛmsbɔk]. Ek dink in Afrikaans is dit meer met 'n nasale klinker [xɛ̃sbɔk]? Het die WAT die skryf-soos-jy-praat-prinsiep dalk 'n bietjie ver deurgedryf? Jcwf (kontak) 20:54, 24 Desember 2016 (UTC)
Ek het onlangs by 'n Mercedes-Benz (Suid-Afrikaanse Webwerf) se webwerf gelees van Leitfaden wat koolsuurgasuitlaat betref. Leitfaden über den Kraftstoffverbrauch, die CO2-Emissionen und den Stromverbrauch neuer Personenkraftwagen. Eers dag ek dit is leidraad, wat glad nie vir my sin gemaak het nie, maar toe sien ek die Engelse vertaling is Guideline for fuel consumption, CO2 emission and electric power consumption. Ek dag eers ons het onmiddellik 'n valse vriend, maar dit lyk my daar is 'n betekenisverruiming in die Duits. Ek het in Trümpelmann se werk gekyk, en ja, leidraad met die handboek word aanvaar.
Lyk vir my na 'n baie passende voorbeeld. Valse vriende is tog 'n uiteenlopende onderwerp, effens subjektief, met 'n dosis humor (soos die artikel ook noem), wat breedweg gedefinieer word. Duits-Afrikaans is waarskynlik deurspek daarvan. Die twee is naverwant genoeg dat woorde familiêr lyk, maar ook verskillend genoeg dat die ooreenkoms vol slaggate is. Die nut van sodanige lys kan wees dat 'n Duits-leerder darem 'n paar slaggate kan systap, en dat die leerkurwe verkort word. Wat miskien nié 'n valse vriend is nie, is iets soos wetter (vabond, rakker) en wettern (bulder, oor die kole haal), want die een is 'n s.nw. en die ander 'n werkwoord, en sal daarom nie verwar word nie. JMK (kontak) 16:05, 29 September 2017 (UTC)
Dankie vir bg. artikel, en vir die raaksien van "Blinkblaar". Lg. is blykbaar 'n fout en was miskien die naam op 'n naamplaatjie teen die boom. Na behore is Blinkbaar egter die naam van (o.a.) Rhus/Searsia glauca, volgens Common Names of South African Plants, deur C.A. Smith, 1966. Die plant op die foto is egter die Koeniebos, S. undulata, en ek sal die fotobeskrywing verander. Vg. boek gee vir die Koeniebos ook aan: T'koeniebos, T'kunibos en Kunibos, wat teruggaan op die Khoinaam (eerder as Ghoeniebos). Het opgemerk dat jy ook 'n probleem uitgewys het by die artikel "Karee en taaibos", en sal nog aandag gee daaraan. JMK (kontak) 22:56, 21 Oktober 2018 (UTC)
Ek is die vertraagde skryfster wat vir Oesjaar so grief met my swak artikels. Dis nogal ontmoedigend om so 'n brief op die geselshoekie te lees (oor numeriese en meetkundige patrone), omdat ek al talle baie goeie artikels ook gelaai het - Wiskunde is vir my bietjie van 'n tammeletjie omdat dit nie my forte is nie, maar op my doenlys. Tog is dit nie 'n verskoning vir substandaard artikels nie, so ek wonder of ek jou dalk kan vra om spesifiek die Wiskunde-artikels wat ek skryf, na te gaan voordat ek dit publiseer? Met die tegniese soort artikels skiet ek lyk my tekort, terwyl ek heel goed doen met die meer inhoudelike artikels, waarop ek binnekort weer sal fokus.
Omdat my opdrag is om op graad 4-7 skoolwiskunde te fokus vir hierdie artikels, was dit myns insiens nodig om dit amper as lesse aan te bied, met meer voorbeelde as ellelange sinne. Jy het die artikel baie goed herstruktureer, dankie daarvoor, ek sal daardie voorbeeld van jou volg. Ek het in die verlede - aan die heel begin van my Wikipedia-reis, om die waarheid te sê - vir Oesjaar 'n soortgelyke versoek om leiding gestuur, sodat die bydrae wat ek op Wikipedia lewer goed is, maar hy het dalk nie die tyd of lus daarvoor nie. Ek verstaan ook dat dit nie sy - of jou - werk is nie. Maar tog wil ek vra of jy my met hierdie sal help, sodat ek kan leer en in die toekoms steeds 'n positiewe bydrae kan lewer, eerder as om Wikipedia nou stert tussen die bene te verlaat.
Voorlopig kan ek net aanbeveel, gaan net voort sonder om ekstra moeite te doen, want wikipedia-proses is heuristies en artikels sal hulself uitsorteer. Wat inhoud betref lyk jou artikels vir my akkuraat, en die inhoud altyd waardevol. Ek tel onder die inklusiewes wat eerder verbeter as uitvee, gegewe dat tyd beskikbaar is. Raak miskien bietjie met die kategorieë vertroud: by 'n wiskunde artikel kan jy begin by "Kategorie:Wiskunde", en van daar af navigeer na 'n kategorie wat min of meer paslik lyk. Hoe meer paslike kategorieë jy kan byvoeg, hoe kleiner is die kans dat iets uitgevee sal word. Sal 'n ogie oor jou wiskunde artikels hou, veral as ek dit maklik kan vind onder "Kategorie:Elementêre wiskunde". Dis nie nodig om dit vooraf vir my te stuur of wys nie, want dit belemmer net die normale wikipedia-proses. Rakende kritiek moet jy maar net leer wat te lere is en voortgaan sonder enige vermindering in spoed. JMK (kontak) 10:44, 30 Julie 2019 (UTC)